Diari Oficial de la Generalitat Valenciana


Sumari del DOGV 2843, del 08-10-1996 (1996/839488)

ACORD de 24 d'abril de 1996, de la Comissió Territorial d'Urbanisme de València, que fa referència a l'aprovació definitiva de la modificació número 2 de les normes subsidiàries del municipi de Beniflá.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2843

Data del DOGV
:   08-10-1996

Secció del DOGV
:   ALTRES DISPOSICIONS

Número del document
:   1996/839488


Data del document
:   24-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 24 d'abril de 1996, de la Comissió Territorial d'Urbanisme de València, que fa referència a l'aprovació definitiva de la modificació número 2 de les normes subsidiàries del municipi de Beniflá.   
La Comissió Territorial d'Urbanisme de València, en la sessió celebrada el 24 d'abril de 1996, va adoptar l'acord següent:  
Vist l'expedient tramés per l'Ajuntament de Beniflá, que fa referència a la modificació número 2 de les normes subsidiàries i de conformitat amb els següents:  
Antecedents de fet  
Primer  
El Ple de l'Ajuntament va aprovar inicialment el projecte el 30 d'octubre de 1995 i, després del període corresponent d'informació pública, el va aprovar provisionalment el 6 de febrer de 1996.  
Segon  
L'expedient ha estat tramés per triplicat, complet i confrontat com cal.  
Tercer  
Han estat tramesos tres exemplars del projecte. El projecte té memòria informativa i justificativa i la norma urbanística que es modifica, d'acord amb el que estableix l'article 27 de la Llei Reguladora de l'Activitat Urbanística.  
Quart  
Beniflá té normes subsidiàries de planejament, tipus B, aprovades definitivament, el 5 d'octubre de 1993, per la Comissió Territorial d'Urbanisme de València, i amb la primera modificació puntual aprovada definitivament pel mateix òrgan, el 18 de novembre de 1994. La població de dret era de 172 habitants l'1 de gener de 1990.  
Cinqué  
La modificació afecta la norma 33.4 de les Normes Urbanístiques. Es concreta en la reducció de la longitud de façana mínima de 6 a 5,5 metres, motivada tant per la modulació de l'estructura com per les possibilitats constructives i a fi d'abaratir els costos. Es mantenen la resta de paràmetres exigits en les ordenances.  
La modificació afecta les normes particulars del sòl urbà, en l'apartat 4, «parcel·la mínima», de la norma 33, «Normes d'edificació», amb el contingut següent:  
Norma 33  
Proposta  
4)Parcel·la mínima:  
Superfície mínima 80 m2  
Longitud mínima de façana 5,5 m  
Fons mínim 8 m  
Diàmetre mínim del cercle inscrit 5 m  
Dimensió mínima en qualsevol sentit 4 m  
Fonaments de dret  
Primer  
L'expedient s'ha tramitat d'acord amb el que estableixen l'article 38 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, en relació amb l'article 55 del mateix text legal.  
Segon  
La documentació del projecte és conforme al que estableix l'article 27 de la Llei Reguladora de l'Activitat Urbanística.  
Tercer  
No hi ha inconvenients urbanístics que entrebanquen l'aprovació definitiva del document.  
Quart  
La Comissió Territorial d'Urbanisme és l'òrgan competent per a resoldre l'aprovació definitiva de les normes subsidiàries -i de les modificacions-, de conformitat amb el que disposa l'article 38.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, pel qual s'aprova el Reglament dels òrgans Urbanístics de la Generalitat Valenciana.  
Atesos tots els antecedents, la Comissió Territorial d'Urbanisme acorda aprovar definitivament la modificació número 2 de les normes subsidiàries del municipi de Beniflá.  
L'Ajuntament de Beniflá haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de la recepció d'aquesta publicació.  
Tot això, sense perjudici que s'hi puga interposar qualsevol altre recurs que s'estime oportú.  
València, 24 d'abril de 1996.- El secretari de la Comissió Territorial d'Urbanisme: José Manuel Palau Navarro.